
isquisitionibus,  quas  expositurus  sum,  instituendis 
commentatio  quaedam  hoc  anno  a  Billroth^)  edita,  cujus 
haec  est  inscriptio:  „Ueber  die  Epithelialzellen  und  die 
Muskel-  und  Nervenfaser  der  Zimge"  causam  attulit.  Cu- 
jus  commentationis  auctor  demonstrare  conatus  est,  extre- 
mos  fasciculorum  muscularium  primitivorum  in  linguae  rani- 
nae  papillas  adscendentium  fines  cum  cellulis  epithelialibus, 
,quae  papillis  superimpositae  sint ,  conjunctionem  inire. 
Similem  rei  rationem  in  extremis  fibrarum  nervearum  papil- 
lae  fmibus  exstare  Biilroth  contendit,  quippe  quos  cum 
cellulis  papiilae  epithelialibus  in  media  superficie  suprema 
positis  conjunctos  esse  censeat ,  quibus  quidem  cellulis 
hanc  ob  causam  cellulis  nerveis  terminalibus  nomen  indidit. 
Peculiaris  haec,  quae  tehs  musculari  ac  nerveae  cum  telis 
epithelialibus  intercedere  creditur ,  ratio  sane  mirationem 
movere,  atque  novis  de  hac  re  investigationibus  materiam 
praebere  potuit.    Ouae  tamen  priusquam  susciperentur,  telas, 


1)    Deutsche  Klinik,  red.  von  Alex.  Goschen,  Nr.2l,  d.  23.  Mai  1857. 

ex  quibus  lingua  ranina  constituta  esset,  diligentius  perquiri 
omnino  necessarium  fuit.  Oua  linguae  ranarum  pervestiga- 
tione  incepta,  jam  satis  longe  progressus  fueram,  quum  de- 
inum  histologiani  a  Leydig  conscriptam,  cujus  in  commen- 
tatione  Billrothiana  fnentio  injicitur,  quamque  ob  rerum 
conditiones  adversas  prius  adipisci  nequieramj  mihi  adire 
licuit.  Ouo  facto,  quum  compendium  illud  ac  disquisitiones 
de  piscibus  et  reptihbus,  ab  eodem  auctore  institutas, 
cognovissem,  magnae  mihi  laetitiae  fuit,  quod  observationum 
quarundam,  quas  cum  professore  Bidder,  viro  clarissimo, 
institueram ,  eventus  confirmatos  esse  inveni.  Singulas 
partes  membranam  mucosam  linguae  raninae  constituentes 
quo  planius  contemplari  certioremque  de  vasorum  in  illa 
dispositione  imaginem  obtinere  liceret,  etiam  ranae  viventis 
linguam  ope  microscopii  perquirendam  esse  judicavi.  Oua 
ratione  inita  quamvis  exoptati  essent,  quos  nactus  eram, 
eventus,  quamvis  laetissima  mihi  esset  opinio  primum  me 
organum  aUquod  reperisse,  quod  animali  vivo  in  diversas 
telas  ope  microscopii  inquirendi  potestatem  faceret,  tamen, 
quum  literas  ad  rem  propositam  pertinentes  diligentius 
cognovissem,  hanc  viam  rem,  de  qua  quaeritur,  subtilius 
perscrutandi  physiologis  tum  anglicis  tum  francogalHcis, 
idque  jam  ex  annorum  duodeviginti  spatio,  notam  fuisse  com- 
peri.  Ouo  modo  postquam  major  scrutationum,  quas  in  me- 
dium  prohiturus  sum,  pars  observationibus  auctorum  priorum 
ex  parte  hucusque  parum  cognitis  confirmata  est,  eo  magis 
ad  id,  unde  exorsus  eram,  quodque  huic  commentationi 
proprie  proposituni  fuit,  accedere  hcuit,  ut  scilicet,  quaenam 
celluHs  epithelialibus  et  inter  semet  ipsas  et  cum  fibris 
muscularibus  nerveisque,  quae  inpapilhs  exstant,  ratio  inter- 


cederet ,  quam  diligentissime  explorarc  stiiderem.  Oiia 
disquisitioiie  quid  compertum  sit,  in  respondcnte  liujus  dis- 
sertationis  capite  proposui,  quae  dissertatio  si  forte  aut  in 
dicendi  genere  aut  in  forma  primitiarum  signa  nimis  aperta 
prae  se  ferat,  lectorem  benevolum,  ne  huic  rei  debitam  in- 
dulgentiam  deneget,  etiam  atque  e(iam  rogatum  volo. 

Ante  omnia  vero  professori  B  i  d  d  e  r ,  praeceptori 
summc  venerando,  qui  ab  ipso  pervestigationum  mearum 
initio  impigre  mihi  adfuerit  atque  tum  consiho  tum  re  haud 
parum  me  adjuverit,  gratiae  agendae  sunt  maximae. 

Neque  non  grato  animo  amici  mei  et  commilitonis 
Fcrdinandi  Mueller  commemorandum  est  meritum,  qiii  exi- 
mia  tum  beniguitate  tum  diligentia  difficillimum  imaginum 
delincandarum  laborem  subierit. 


CAPUT   I. 

De  linguae  raninae  forma  externa  mnsculisque. 


iingiia  ranamm,  ex  quibus  quidem  sola  rana  tem- 
poraria  L.  ad  investigationes  meas  usus  sum,  et  formae  et 
situs  ratione  habita,  ab  organo  eodem,  quale  in  aliis  anima- 
lium  ordinibus  cernitur,  haud  parum  discrepat. 

Linguae  forma  fere  elliptica  est,  fine  tamen  posteriore 
eoque  acuminato  tali  incisura  praedito,  ut  ab  utroque  ejus 
latere  duae  laciniae  liberae  efformentur.  Media  linguae  elli- 
pticae  pars  paululum  in  latum  porrecta,  deinde  ex  parte 
altera  paulatim  angustior  facta  in  duas,  quas  diximus,  laci- 
nias  obtusas  transit,  dum  finis  alter  oppositus  formam  prae- 
bet  semicirculi  paene  regularis. 

Ad  hnguae  in  oris  cavo  situm  quod  spectat,  pars  ejus  in 
duas  lacinias  exiens  ad  pharyngem  conversa  est,  parte  al- 
tera  rotundata  ope  substantiae  muscularis  infra  ad  os  hy- 
oides,  anteriora  versus  ad  mediam  maxillae  inferioris  par- 
tem  affixa.  Quo  insertionis  modo  organi  mobilitatem  majo- 
rem  fieri  satis  constat,  quoniam  sic  efficitur,  ut  animali  et  lin- 
guam  ex  oris  cavo  projicere  et  deinde  praeda,  praesertim 
insectorum,  onustam  retrahere  liceat.  Itaque  superficies 
organi  superior  in  inferiorem,  inferior  in  superiorem  com- 
mutatur. 

Eximia  hnguae  mobihtas  non  modo  musculis  ipsi  pecu- 
liaribus,  verum  etiam  ilHs  efficitur  muscuhs,  qui,  ex  diversis 
regionibus  profecti,  ossi  hyoidi  inseruntur.  Quibus  tamen 
enumerandis  uberiusque  describendis  supersedens  hoc  modo 

afferendum  esse  existimol,  auctore  Burdach^),  omnes  mu- 
sculos,  qui  ad  os  liyoides  humanum  inseruntur,  etiam  in 
rana  reperiri. 

Ipsa  linguae  substantia  autem  nmsculis  tribus,  neque 
vero,  quemadmodum  Burdach  statuit,  musculis  duobus  con- 
sistit.     Qui  muscuU  tales  sunt : 

1.  M.  hyoglossus,  qui,  ab  utroque  ossis  hyoidis  ramo 
posteriore  initio  capto,  postquam  in  unam  massam  muscula- 
rem  coaluit,  crassis  fasciculis  radiatim  per  totam  hnguae 
longitudinem  usque  ad  duas  lacinias,  in  quibus  finem  capit, 
porrigitur. 

2.  M.  genioglossus  multo  brevior,  ab  anterioribus  di- 
midiorum  maxillae  inferioris  partibus  profectus,  recta  ad  par- 
tem  posteriorem  versus  decurrit.  Jam  in  primo  linguae 
quadrante,  angulo  acuto,  cum  hyoglosso  ex  parte  inferiore 
adscendente  conjunctus,  per  ejus  decursum  comitem  se  ad- 
jungit,  utpote  qui  et  ipse  radiorum  ad  instar  diffusus  sensim 
ac  paulatim,  attamen  prius  altero,  in  linguae  substantiam 
abeat. 

Duobus  his  musculis  contractis  linguam  breviorem  ex- 
sistere  ideoque  duas  ejus  lacinias  propius  radicem  admoveri 
necesse  est.  In  lingua  foras  projicienda  praecipue  m.  genio- 
glossus  efflcacem  se  exhibet,  dum  m.  hyoglossus,  qui  ejus 
est  situs  anatomicus,  plurimum  ad  linguam  retrahendam  valet. 

3.  Denique  m.  tertius,  transversum  dico,  proxime  sub 
membrana  mucosa  a  parte  dextra  sinistrorsum  vel  vice  versa 
extenditur,  qui  quum  neque  ab  ulla  sceleti  parte  originem 
capiat  neque  in  ullam  inseratur,  sed  potius,  ab  altero  hnguae 
margine  exiens,  ad  alterum  transeat,  linguae  proprius  nominari 
potest.  Cujus  musculi  actionem  verisimilhmum  est  eo  va- 
lere,  ut  linguae  superficies  in  plicas  per  longitudinem  de- 
currentes  componatur,  atque  latitudinis  diametros  deminuatur. 


2)  Ueber  die  Verbreitungsweise  der  Nerven  in  der  Zunge  und  in  der 
Schleimhaut  der  Mundhohle,  p.  61,  in  opusciilo:  Beitrag  zur  microscopischen 
Anatomie  der  Nerven  v.  Dr.  Ernst  Burdach,  Konigsberg  1837. 

Quodsi  imagines,  quas  liiiguae  raiiinae  musculi  micro- 
scopio  adhibito  olFerant,  certius  contemplemur,  segmentis 
transversis  linguae  siccatae  tenuioribiis  diiuta  natri  solutione 
tractatis,  has  fere  rationes  observamus.  Proxime  infra  mem- 
branam  mucosam  musculi  transversi  fibrae  striam  angiistam 
efformantes  in  conspectum  veniunt,  qiiae  tamen  in  praepa- 
rato,  eo  quo  diximus  modo  ellecto,  id  qiiod  per  se  intelli- 
gitur,  per  longitudinem  decursum  ineunt.  Hic  illic  singulac 
librae  a  tota  musculi  transversi  massa  disccdunt,  atque,  ean- 
dem  directionem  transversam  sequentes,  in  profundum  de- 
scendunt.  Quo  flt,  ut  multis  locis  musculorum  per  longitu- 
dinem  decurrentium  tractus  in  fascicuios  colligantur.  Ex 
parte  altera  aiitem  etiam  in  supremo  musculi  transversi 
strato  singuli  fasciculi  primitivi  dimittuntrir,  ac,  fere  rectis 
angulis,  ad  perpendiculuni  superiorem  linguae  faciem  ver- 
siis  sursiim  porriguntur.  Imprimis  praeparatorum  acido  chro- 
mico  induratorum  segmentis  aple  instilutis  librac  musculares 
parallelae  inter  se  positae,  valhimm  similitudinem  referentes, 
nunc  majoribus  nunc  minoribus  intervallis  interpositis,  sur- 
siim  adscendere  cernuntur. 

Infra  stratam,  quod  commemoravimus,  eoque  partim  in- 
clusi  musculorum  linguae  per  longitudinem  porrectorum  tra- 
ctus,  quos  in  segmentis  transversis  etiam  transversim  disse- 
ctos  apparere  per  se  elucet,  decursum  ineunt.  Qui  tractus, 
telae  conjunctivae  stromate  per  totam  linguam  extenso,  in 
complures  nunc  majores  nunc  minores  lasciculorum  primiti- 
vorum  catervas  disparati  sunt,  quam  telam  conjunctivam  et 
nervi  et  vasorum  trunci  in  diversas  regiones  tendentes  pene- 
trant.  Neque  tamen  semper,  si  segmenta  inspicias,  vas  nervo 
stipatum  animadvertas,  sed  nonnunquam  duo  vasorum  lumina 
alterum  juxta  alterum  posita,  quorum  unum  arteriae  sit, 
alterum  venae,  in  conspectum  dantur.  Attamen  etiam  duo 
nervorimi  fasciculi  alter  proxime  alterum  siti,  segmento  trans- 
versali  facto,  conspici  queunt. 

Musculi  transversim  striati  segmentum  transversale  jam 

saepe  diversis  de  substantiae  muscularis  elementis  opiriioni- 
bus  ansam  praebuit.     Quae  res,  magna  segmentorum  multi- 
tudine  facta,  quum  easdem  imagines  iterum  iterumque  offerri 
viderem,    fieri  non  potuit,    quin  mei  quoque  animi  attentio- 
nem  ad  se  converteret;   qua  de  causa,  etiamsi  ab  ipso,  qui 
huic  dissertationi  propositus  est,   flne  alienum  videatur,  ta- 
men  nonnulla  de  lasciculi  musculorum  elementis  aflerre  niihi 
liceat.    Controversiam  istam  jam  dudum  agitatam,  qua  quae» 
ritur,  utrum  musculorum  fasciculus  primitivus  ex  fibrillarum 
tenuissimarum   multitudine ,    an   e  discis  primo  a  Bowman 
observatis  compositus  sit,  hoc  loco  silentio  quidem  praeter- 
eundam  esse  censeo,  nihiloverominus  haec  admonere  liceat. 
Fasciculus,  quia  tum  secundum  longitudinem  tum  directione 
transversa  diffindi  potest,  sane  adminicula  praebuit,  quibus 
utriusque  sententiae  propugnatores  inniterentur.     Neque  fa- 
cere  possum,  quin  admoneam,  nuperrime  a  Rollett^^)  omnem 
hanc  rem  in  examen  vocatam   esse.     Qui  vir  doctus  obser- 
vavit,  quodBowman  viderit,  musculorum  fasciculum  primi- 
tivum  eadem,  quam  striae  transversae  sequantur,  directione 
in  discos  dividi,  sane  verum  esse,  hos  discos  tamen  et  ipsos 
ex  binis  discis,  quorum  alter  latior,  alter  angustior  sit,  con- 
sistere.     Horum  priorem  substantia  majore  lucis  frangendae 
facultate   praedita   compositum   esse    animadvertit,    alterum 
vero  substantia  constare  hac  facultate  minus  instructa.  Itaque, 
quod  sriae  transversae  deprehendi  possent,  ex  propriae  cu- 
jusdam  substantiae  praesientia,    neque  vero,    uti  Bowman 
arbitratus  sit,   inde  repetendum  esse,   quod,   binis  inter  se 
discis  applicatis,  zona  eos  dirimens  minore  lucis  refringendae 
facultate  excellat.     Reactio,    quae,    acidis  muriatico  et  ace- 
tico  dilutis  in  usuni  vocatis,  observatur,  argumentum  modo 
allatum,  ex  quo  duas  substantias  diversas  exstare  appareat, 


3)     Untersuchungen  zur  naliern  Kennfniss  des  Baues  der  quergestreiften 
Muskelfaser.    Wien  1857. 

vel  maxime  confirmat,  quoniam  materia  liicem  miniis  refrin- 
gens  miilto  citius  altera  dissolvi  cernitur  ^). 

Sententia,  qua  musculorum  fasciculus  primitivus  in 
fibrillarum  multitudinem  disjungi  creditur,  inter  auctores  eo 
plures  nacta  est  defensores,  quod  illa  in  flbrillas  divisio 
adhuc  multo  saepius,  quam  fasciculi  in  discos  distributio, 
in  observationem  venit.  Ad  fibrillarum  structuram  quod 
attinet,  de  ea  quidem  plerique  histologi  inter  se  consenti- 
unt,  ifias  ex  particulis  tenuissimis  aut  cylindraceis  aut  cu- 
bicis  inter  se  aggregatis ,  quae  et  ipsae  zonam  alteram  fu- 
sciorem,  alteram  lucidiorem  ostendant,  constructas  esse  crc- 
dentes.  Fuscioribus  complurium  fibrillarum  zonis  semper 
inter  se  conterminis  efficitur,  ut  in  segmento  per  longitudi- 
nem  facto  striae  manifestae  tenuesque  per  transversum  ten- 
dentes  appareant.  Musculorum  fasciculo  primitivo  transver- 
sim  dissecto,  etiam  fibrarum  singularum  segmenta  transversa 
intuenti  ofteruntur.  Quae  segmenta  punctorum  lucidorum 
lineis  extremis  tenuissimis  circumdatorum  speciem  praebent, 
quae  massa  pellucida  non  ita  copiosa  arctissime  inter  se 
conjuncta  sunt.  Cui  sententiae  non  adstipulatus  Leydig^) 
demonstrare  conatur,  fibrifias  eam,  quam  modo  descripsi- 
mus,  speciem  otferentes  neutiquam  solidas  esse,  sed  tubulo- 
rum  formam  referre,  ita  ut  opinata  fibrillarum  segmenta 
potius  in  massa  intermedia,  cujus  copiam  Koelliker  et  Bow- 
man  justo  parciorem  delineaverint,  contineantur. 

Quac  ratio,  si  forte  vera  esse  cognoscatur,  bistologo- 
rum  hucusque  de  hac  re  observationes  haud  parum  labe- 
factare  possit;  qua  causa  ductus  Welcker^^  disquisitiones 
a  Leydig  institutas  certius  examinandas  suscepit.     Quum  ea. 


4)  A.  Rollett,    1.  c.  pag.  10. 

5)  Ueber    Tastkorperchen    untl    Muskelstructur    in    Miill  er's  Archiv 
1856,  pag.  iri6  et  157. 

6)  Bemerkungen  zur  Micrographie  von  Welcker,    Art.  Muskelfaser. 
pag.  226   in:   Zeitschrift  fiir  rationelle  Medicin  von  Henle  et  Pfeufer.  1857. 

quae  Welcker  comperil,  timi,  qiiae  ipse  observavi,  satis  me 
docuerimt,  cl.  Leydig,   quod  illa,  unde  prolectus  esset,  er- 
rore  niterentur,  ad  falsas  deductum  esse  conclusiones.    Nam- 
que,  dum  coarguere  studet,  fibrillas,  quae  ad  id  tempus  so- 
lidae  putatae  fuerint,    corpora  cava  esse,  transversa  earum 
segmenta  omnino  in  animo  non  Jiabuit.     In  linguae  raninae 
exsiccatae  et  solutione  alcalina  tractatae  segmentis  transver- 
sis,   si  microscopio  utare  res  subjectas   minus  amplificante, 
singularum    fibrillarum    scgraenta  non   nisi    parum  dislincte 
apparent.     Planissime   tamen  in  musculorum   fasciculo  pri- 
mitivo   corpora    Iiicida   vel  rotunda  vel  in  angulos  majores 
minoresve  porrecta    conspiciuntur,    quae  distinctis  limitibus 
extremis    insignia  a   Welcker  musculorum  corpuscula    sunt 
appellata.     Quae   corpora  Leydig  pro  fibrillarum  segmentis 
transversis,  de  quibus  auctores  mentionem  fecissent,  locaque 
interjecta  pro  substantia  inter  fibrillas  interjecta  habuit.    Qui 
viri  docti  error  inde  repetatur  oportet,  quod  in  figuris  ligno 
incisis,  fiuas  Koelfiker  operi  suo  „Microscopische  Anatomie'' 
vel    „GewebeIehre"   inseruit,  nusquam  segmenta  transversa 
haec  musculorum  corpuscula  ostendunt.     Ceterum  haec  cor- 
pora  in  homine  non  tanta  copia,  quanta  in  animalium  prae- 
sertimque   ranarum   miiscuhs,    inveniri   dicuntur.     Attamen 
error,   quo  Leydig  delusus  est,   in  universum  ad  auctorum 
priorum  sententiam  comprobandam  valuit.    Qui  quidem  seru- 
tator  quod  corpora   certis  limitibus  circimidata,  quae  rana- 
rum   musculis  transversim  dissectis  in  quovis  fasciculo  pri- 
mitivo  quina  adeoque  vicena  pluraque  inesse  videmus,  cava 
esse  judicavit,  haec  observalio  nequaquam  ab  illo  solo  pro- 
lata  esse  cernitur.     Est  potius  disquisitionibus  a  Welcker  et 
RoUett  institutis,  quae  uno  quidem  eodemque  tempore,  at- 
tamen  neutro  auctorum  quidquam  de  alterius  observationibus 
sciente,   in  medium  prolatae  sunt,   satis  confirmata.     Prae- 
ceptis  regulisque,  quas  Welcker  in  rebus  microscopicis  rite 
dijudicandis    sequendas    esse    arbitratur,    in  usum  vocatis, 
equidem  quoque  facere  non  potui,  quin  eandem  sententiam 

amplecterer.  Imagines  eaedem  semper  recurrentes  cana- 
liimi  teniiissimoriim;  systema  singulos  musculorum  fasciculos 
primitivos  penetrare  nobis  persuadent,  id  quod  inde  vel  pla- 
nius  apparet,  quod  imagines  similes  etiam  segmentis  per 
longitudinem  factis  offeruntur,  spatiis  cavis  fusiformibus, 
quae  compluribus  locis  alterum  super  alterum  posita  velut 
striam  efficiunt,  sententiae  illi  adminiculum  suppeditantibus. 
Quae  res,  quantum  mea  fert  opinio,  agendi  ratione,  quam 
Welcker  in  hac  re  pervestiganda  iniit,  satis  est  demonstrata. 
Etenim  ranae  musculum  gastrocnemium  ad  partem  mediam 
usque  certa  quadam  rubramenti '"'')  mixtione  imbutum, 
quarta  vel  dimidia  borae  parte  exacta,  ut  exsiccaret,  inde 
exemit.  Ilaec  agendi  ratio,  quac  id  maxime  praestat,  quod 
musculus  jam  dissecandus  volumine  suo,  quale  vita  durante 
fuit,  parum  deminuitur,  canaliculos,  qui  directe  siccati  ad- 
modum  corrugantur,  luminibus  multo  manifestioribus  simul- 
que  rotundis,  observatori  oflert,  quorum  luminum  parietes, 
rubramento  imbibito,  speciem  rubicundam  praebent.  Ru- 
bramento,  quo  soli  canaliculorum  parietes  tinguntur,  in 
usum  converso,  etiam  puncta  tenuissima,  inter  singulas  fibril- 
las  interjecta,  quae  et  ipsa  pro  lacunis  Iiabenda  sunt,  ani- 
madvertere  licet.  Leydig,  id  quod  et  RoUett  admonet,  strias 
fusciores,  secundum  musculorum  primitivorum  longitudinem 
decurrentes,  ex  talium  lacunarum  longitudinalium  prope  su- 
perficiem  sitarum  praesentia  jure  repetivit. 

Quodsi,  canaliculos  istos  in  musculorum  fasciculo  pri- 
mitivo  adesse,  multis  ex  partibus  satis  demonstratum  est, 
jam  quaestio  movetur,  quinam  canalibus  illis  propositus  sit 
finis.  Quum  vasorum  trunci  ramis  emissis  musculorum  fa- 
sciculos  involventes,  quorum  vascula  capillaria  saepenumero 
adeo  sunt  tenuia,  ut  secundum  praeparata  Hyrtliana  et  sen- 
tentiam  a  Koelliker  prolatam  ^)  ne  corpuscula  sanguinis  qui- 


7)  I.  c.  pag.  230. 

8)  Gewebelehre  1855.  pag.  199.  §  85. 

dem  recipere  qiieant,  relis  ad  inslar  extendanlur,  sane 
sententia  illa  proxime  ad  veritatis  speciem  accedit,  qua 
ductus  modo  descripti  eum  in  flnem  exstare  putantur,  ut 
serum  ex  vasis  sanguiferis  teuuissimis,  quibus  involvuntur, 
transsudatum  recipiant,  eoque  musculus  fluido  plastico  im- 
praegnetur.  Quod  corpuscula  fusiformia,  quae  prius  sarco- 
lemmatis  nuclei  videbantur  et  in  dissecti  musculorum  fasciculi 
peripheria  nonnunquam  animadvertuntur,  teste  Welcker,  co- 
lorantem  atramenti  substantiam  ct  ipsa  recipiunt,  probare 
videtur,  niliil  aliud  ea  esse,  nisi  spatia  cum  canaliculis  per 
longitudinem  porrectis  communicantia;  qua  re  sentcntiae 
modo  expositae  liaud  parum  adminiculi  praebetur,  quoniam 
corpuscula  ista  pro  vasis  capiliaribus  atterentibus  plasticis 
iiaberi  queunt. 

Musculorum  ranae  imaginibus,  quales  sub  microscopio 
apparent,  breviter  expositis,  id  quod,  quum  rationes  illae 
recentissimis  maxime  temporibus  multis  perscrutationibus  ma- 
teriam  praebuerint,  omnino  necessariuni  judicavi,  jam,  ad 
rem  gravissimam  mibi  propositam  accedens,  partes  diversas 
linguae  raninae  membranam  rnucosam  constituentes  descri- 
bere  conabor. 


CAPIJT    II, 

l)e  membrana  mucosa  linguae  raninae. 

Linguam  recentem  muco  lento,  quo  obducitur,  libera- 
tam  si  oculis  inermibus  accuratius  inspexeris,  ejus  super- 
flcies  permultis  prominentiis  parvulis  ac  subrotundis,  colore 
albido  tinctis,  velut  obsita  apparet.  Quae  prominentiae,  fln- 
gua  acido  chromico  obdurata,  manifestius  etiam  in  oculos 
incurrunt.  Quae  inter  ea  membranae  mucosae  loca  interjecta 
sunt,  ea  nihil,  quod  memoratu  dignum  videatur,  ostendunt, 
oculo  non  armato  planitiei  aequae  adspectum  praebentia. 

Veriimtamen,  Iiae  rationes  qiio  certius  cognoscantur,  ranae 
viventis  lingua  microscopio  submittatur  oportet.  Microscopio 
si  primum  utaris  res  subjectas  minus  ampliticante,  tuni  vero 
vi  apparattis  aucta,  quid  singulae  partes,  quibus  membrana 
mucosa  consistit,  dignitatis  habeant,  planissime  perspicitur. 
Elastica  ranae  lingua,  postquam  rite  expansa  est,  adeo  pellucida 
exsistit,  ut,  microscopio  adhibito,  non  modo  rationes  ana- 
tomicas  in  animali  vivo,  verum  etiam  ipsorum  telae  elemen- 
torum  functiones  perspicere  liceat. 

Primus  omnium  Waller^)  anno  1839,  praesertim  san- 
guinis  circulationem  observaturus,  linguam  expandit.  Quem 
in  finem,  ut  rana  linteis  involuta,  abdomine  deorsum  verso, 
laminae  suberinae  imposita,  duabus  taeniolis  ita  afflgatur, 
suadet,  ut  animal  corpus  movcre  jam  nequeat.  Quo  facto, 
quum  linguam  duabus  volsellis  ex  oris  cavo  protraxisset, 
circa  axem  longitudinalem  conversam  super  aperturam  la- 
mellae  suberinae  quadrangulam  expandit.  Attamen  haec 
agendi  ratio  nonnuliis  incommodis  laborat,  quippe  qua 
caput  animalis  omnino  non  fixura  tantum,  quo  evagetur, 
spatium  habeat,  ut  illo  perpetuo  attollendo  ac  latera  versus 
movendo  quovis  temporis  momento  lingua  humida  cum  in- 
feriore  microscopii  vitro  in  contactum  veniat,  eoque,  quo- 
minus  amplius  observes,  impediat.  Quo  accedit,  quod  lingua 
circumacta  tantum  exigua  superficiei  ejus  pars,  quae  ope 
microscopii  perquiratur,  apta  redditur,  fere  dimidia  linguae 
parte  ad  tori  simihtudinem  elevata.  Neque  hnguae  apex 
eo,  quo  aequum  est,  modo  expandi  potest,  paucaequ^, 
quibus  ad  figendum  uti  possis,  acus  hnguam  non  satis 
firmiter  tenent,  ut  quae,  quum  fere  soli  applicitae  sint  apici, 
animali  linguam  retrahere  studente  vulnera  scissa  sanguinis- 
que  extravasata  efficiant,  quoad  denique  ranae  linguam 
omnino  retrahere  contingit.     Quibus  causis  commotus  equi- 


9)  Microscopic  examination  of  some  of  the  principal  tissues  of  the 
tongiie  of  the  livingfrog  et  toad  etc.  by  Aug.  Waller,  M.  D.  in.-  The  Lon- 
don,  Edingburgh  etDublinMagazine  and  Journal  of  Science,  Juli  1846,  p.  273. 

tlem  in  experimentis  meis  aliam  rationem  ineundam  esse 
censui,  qua  ranae  dorsum  tabulae  apertura  fenestrae  simili 
instructae  imponerem.  Animalis  extremitates  anteriores  sin- 
gulae,  posteriores  ambae  simul  ope  laqueorum  adductae  acu- 
busque  firmiter  afflxae  sunt.  Similiter  et  thorax  atque  maxilla 
inferior  taeniola  fixa.  Tumlingua  volsellis  extracta  super  ipsam 
aperturam  fenestrae  similem  expansa  observanti  faciem  suam  su- 
periorem  ofFert,  ita  ut  eam  inverti  et  circumvolvi  opus  non  sit. 
Si  autem  inferiorem  membranae  mucosae  faciem  iuvestigare 
volueris,  animal  totum,  id  quodper  seintelligitur,  conversum 
abdominique  incubans  tabulae  affigendum  est.  Agendi  ratio, 
quam  modo  descripsimus,  etiamsi  primo  adspectu  ab  altera 
supra  memorata  parum  differre  videatur,  tamen  in  disquisi- 
tione  instituenda  commoda  non  exigua  affert.  Etenim  non 
modo  re  microscopio  submissa  huc  illuc  movenda  tota  lin- 
guae  superficies  oculo  armato  subjicitur,  sed  etiam  inferius 
microscopii  vitrum,  nisi  forte,  uti  in  instrumento  Ploesshano, 
ejus  focus  nimis  prope  positus  est,  multo  rarius  humectari 
potest.  Quo  adde  quod,  quum  lingua  ahquanto  magis  ex- 
pandi  queat,  et  res  contemplanda  longe  pellucidior  evadit 
et  imago  oblata  multo  manifestior  apparet.  Si  quando  prope 
vulnera  scissa  sanguine  extravasato  membrana  mucosa  tur- 
bidatur,  id  incommodum  coagulis  tollendis  brevi  amovere 
licet.  Neque  non  mucus,  qui  subinde  majore  copia  secer- 
nitur,  amovendus  Cbt,  vel,  rei  ratione  contraria,  ne  linguae 
pars  exsiccescat,  aqua  subinde  instillata  praecaveatur  oportet. 
Linguam  tali  modo  expansam  auctumni  hujus  diebus, 
ut  raro  fit,  serenissimis  complures  per  horas  in  observatio- 
nem  vocavi.  Qua  in  re  animal  non  nisi  paucis  in  casibus 
consopivi,  quod  si  quando  feceram,  narcosis  non  duravit 
nisi  breve  temporis  spatium,  id  quod  parum  congruit  cum 
observationibus  a  Waller  ^^)  institutis,  quibus  vir  doctus 
narcosin  etiam  duas  per  horas  continuatam  esse  narrat. 


10)    The  minute  striicUire  of  the  papillae  et  nerves  of  tlie  frog  et  toad 

Ranae  lingiia  hoc  modo  microscopio  siibjecta,  ut  taceam 
(le  sanguinis  circulatione ,  de  qua  infra  mentionem  faciam, 
facile  tibi  persuadeas ,  membranam  mucosam  ex  duabus 
partibus  consistere,  nempe  ex  papillis  vel  prominentiis  verru- 
cosis,  atque  ex  foveolis  inter  illas  interjectis,  nimirum  glan- 
dulis.  Ex  quibus  partibus  priores  papillas  contemplari  ac 
describere  liceat. 

A.    DE   PAPIllIS. 

Membranae  mucosae  prominentiae  quamvis,  ad  formam 
quod  attinet,  maxime  sint  variae,  tamen  duo  earum  genera 
distinguere  possumus,  quorum  alterum  somper  sibi  constet, 
alterum  quasdam  mutationes  subeat.  (Juarum  formarum 
priori  papillis  fungiformibus ,  alteri  papillis  filiformibus  no- 
men  est  impositum. 

1.     PapiUae  fungiformes. 

Quae  sunt  prominentiae  nodulorum  forma  instructae, 
jam  oculo  inermi  conspicuae,  de  quibus  supra  mentionem 
intulimus.  Errat  Leydig^^),  vir  clarissimus,  eas  vix  am- 
plius  centum  in  linguae  superficie  reperiri  affirmans,  nam- 
que,  numerum  earum  haud  dubie  majorem  esse,  jam  primo 
adspectu  facile  cognoscas.  Equidem  in  ranae  magnitudinis 
modicae  lingua  papillas  fungiformes  238  numerare  potui. 
Ad  earum  formam  externam  quod  spectat,  ea  quidem  gra- 
cillima  apparet.  Sunt  enim  cyhndri  basi  angustiore  insi- 
dentes,  finem  liberum  versus  latiores,  atque  in  facie  supe- 
riore  foveola  catilli  simihtudinem  referente  instructi,  qui  epi- 
theho,  quod  primo  adspectu  piscium  squamis  simile  apparet, 
obducti  sunt.  Papillas  si  desuper  adspexeris,  earum  corpus 
cyhndraceum   parte    superiore  eaque   latiori,    quae  capitis 


by  M.  Aug.  Waller.    Commiinicaled  by  Richard  Owen,  Esq. :  in  The  Philo- 
sophical  Transactions  of  the  Royal  Society  of  London,  1846.  Part.  I,  p.  140. 
11)    Anatomisch  -  histologische  Untersuchungen  Uber  Fische  und  Repti- 
lien.     Berlin  1853,   pag.  38. 

fungi  formam  prae  se  fert,  omnino  obtegitur,  linguaeque 
membrana  mucosa  corporum  rotundorum  fovea  praeditorum 
multitudine  obsita  apparet,  quae  corpora  a  Waller  ^^),  at 
melius  ab  Hassal  ^^^),  delineata  sunt-).  Massa  papillaeVun- 
damentalis  telae  conjunctivae  stroma  est,  amplis  nucleis  in- 
structum,  membranae  mucosae  epithelium  sursum  trahens. 
Stroma  illud  telis  intra  papillam  positis  firmum,  quo  conti- 
neanlur,  adminiculum  praebet.  Namque  telae  isti  conjun- 
ctivae  vasa  nervique  et  musculi  immersa  sunt. 

*)  Adnotatio.  Uterque  scrutatorum  modo  dictorum,  uti 
verisimile  est,  propter  foveolam  illam  papillas  fungiformes  pro 
glandulis  habuit  nullamque  ex  iis  secretionem  observari  miratur. 
Postea  Waller,  errore  suo  cognito,  in  commentatione  tribus 
annis  post  annahbus,  qui  ,,PhiIos.  Transactions"  inscribuntur,  in- 
serla  papillas  istas  recte  dijudicavit,  se  antea  alii  addiclum  fuisse 
sententiae  non  commemorans. 

De  vasorum  In  papilla  dispositione,  usitata  disquirendi 
methodo  adhibita ,  eventum  parum  idoneum  adipisciiuur. 
Etenim,  si  segmentiim  tenue  recentis  membranae  mucosae 
linguae  vitro  res  microscopio  subjectas  ferenti,  aquae  gut- 
tula  humectato,  immiseris  vitroque  tegente  superimposito 
microscopio  subjeceris,  ex  colore  subflavo  duos  vasorum  fii- 
niculos  sinuatos  parahelum  inter  se  decursum  tenentes  plane 
discernas,  qui  tamen  quomodo  in  papillae  superflcie  inter 
se  jungantur,  plerumque  ob  corporis  cylindracei  compressio- 
nem  parum  perspici  potest.  Attamen  tota  rei  ratio,  si  ranae 
viventis  linguam  ope  microscopii  pervestigaveris ,  quam  pla- 
nissime  cognosci  potest.  Neque  solum  hac  de  re,  sed  etiam 
de  sanguinis  circulatione,   qualem  et  hoc  et  ceteris  hnguae 


!2)    Philosoph.  Magazine  1846,  Tab.  I. 

I3a)     A.  Hill  Hassall,  Microscopfsche  Anafomie,    iihersetzl  von  Dr. 
Otto  Kohlschutter.  Leipzig  1852,  Atlas  Tab.  VII. 

locis  sese  exhibeat,  microscopii  iisus  ita  nos  certiores  facit, 
ut  haud  alienum  videatur,  nonnulia  de  sanguinis  circuitu 
verba  proferri.  Jam  pridem  viri  eruditi  corporis  partes  quae- 
siverunt,  quae  ad  circuiationis  sanguinis  phaenomena  rite 
perspicienda  aptae  viderentur.  Ex  quibus  membranis  pel- 
lucidis  plerique  auctores  singulas  ranarum  partes,  uti  mem- 
branam  natatoriam,  mesenterium,  pulmones,  vesicam  uri- 
nariam,  gyrinorum  caudas,  adhibuerunt.  Ranae  lingua  primo 
a  Waller  ad  disquisitiones  tales  instituendas  adhibita  est, 
qui  hac  de  re  physiologum  francogalhcum  Donne  ^^^)  certiorem 
reddidit.  Waller  hujus  organi  iilum  in  finem  praestantiam 
plurimi  existimavit,  namque,  quum  Donne,  in  libro  suo 
„Cours  de  Microscopie"  inscripto  observationes  suas  publici 
juris  fecisset,  ex  quo  eas  fonte  sumsisset,  non  allato,  Waller 
inventi  illius  meritum  sibi  vindicavit  ^^.  Exceptis  viris  do- 
ctis,  quos  modo  memoravimus,  sanguinis  circulationis  phae- 
nomenon  etiam  Hassall  in  lingua  ranina  investigavit,  cujus 
animi  attentio  etiam  primo  a  Waller  hanc  ad  rem  conversa 
fuerat.  Quamquam  in  compendiis  a  Valentin  ^^)  et  Don- 
ders  ^^)  editis  ranae  hngua  apta  esse  dicitur,  in  qua  san- 
guinis  circuitus  investigetur ,  tamen  satis  constare  videtur, 
nec  illos  auctores  nec  alios  physiologos  germanicos  suis 
ipsorum  observationibus  rem  cognitam  habuisse.  Certe,  nisi 
res  ita  se  haberet,  nonnulla  de  imagine,  quae  sibi  oblata  es- 
set,  verba  in  medium  protuhssent.  In  anatomia  microsco- 
pica  ab  Hassel  conscripta,  quod  nobis  spectaculiim  ob  ocu- 
los  ponatur,  ad  verum  describitur,  qua  de  re  satis  esse  ex- 
istimo,  breviter  ac  paucis  rem  exponere.  Etenim  magna  va- 
sorum  majorum  copia  observantis  oculos  praeterfertur,.  ex 
quibus  arteriae  tum  e  colore  subrubro  tum  e  sanguinis 
corpuscuHs,    quae    eximia    cum    celeritate  ad   peripheriam 

13b)  Linstitut,  a.  1839,  p.  316. 

14)  Philos.  Trans.  1849,  p.  139  et  Philos.  Magasine,   1846,  p.  272. 

15)  Lehrbuch  der  Physiologie  des  Menschen,  Braunschweig  1847,.  p.  473. 

16)  Lehrb.  der  Physiologie  des  Menschen,  Leipzig  1856,  T.  I,  p.  130. 

volviintur,  veiiae  e  colore  flavo  sanguinisque  circuitu  ad 
linguae  radicem  converso  cognoscuntur.  Magna  sanguinis 
corpora  formae  oblongae  incredibili  celeritate  spatia  percur- 
runt,  dum  corpuscula  lymphatica  parva  rotundaque  coloris 
expertia,  praesertim  aere  ad  linguam  diutius  vim  exhibente, 
uti  satis  notum  est,  longius  per  tempus  vasorum  parietibus 
adhaerescunt ,  neque  unquam  celeritate  sanguinis  corpuscula 
adaequant. 

Jam,  si  ad  vasa  tenuiora,  quae  proprie  capillaria  di- 
cuntur,  transierimus,  ea  quidem  in  membranae  mucosae  pa- 
pillis  praesertimque  in  fungiformibus  quaeramus  oportet.  Hic 
vas  advehens,  quum  primum  infra  foveam  catillo  similem 
advenerit,  glomerulum  magis  minusve  perplexum  adspectu 
pulcherrimum,  qui,  si  desuper  adspiciatur,  plerumque  numeri 
8  supinati  speciem  olfert,  formare  quam  evidentissime  apparet. 
Neque  tamen  semper  glomerulus  vase  advehente  sinuato  effici- 
tur,  sed  saepenumero  talis  observatur  rei  ratio,  ut  vas  adferens, 
ubi  primum  ad  papillae  fastigium  advenit,  ramo  latus  versus 
emisso,  cum  vase  evehente  conjunctum  collaterali  sanguinis  cir- 
culationi  formandae  ansampraebeat.  EjusmodiimaginemLeydig 
inter  delineationes  opcri  supra  laudato  adjunctas  optime  ef- 
fectam  proposuit.  Vas  in  papillam  ingrediens  multis  in  ca- 
sibus  cum  vase  sanguinem  inde  efFerente  in  eadem  papillae 
latitudinis  diametro  est  positum,  ita  ut  desuper  intuenti  spe- 
cies  offeratur,  quasi  vas  funiculi  forma  papillae  basin  per- 
meet  glomusque  in  ea  obvium  pro  sanguinis  circuitu  vasi 
priori  profundius  sito  collaterali  habendus  sit  ^^).  Sanguinis 
corpuscula  vorticis  ad  instar  summa  cum  celeritate  viam  de- 
cursu  hoc  sinuato  ipsis  praescriptam  conficiunt,  citoque  in 
vasorum  systematis  venosi  circulationem  transeunt. 

Observatione  diutius  continuata,  quaenam  praeterea  in 
conspectum  veniant  phaenomena  secundaria,  quibus  maxime 
circulatio  nunc  ad  tempus  desinens  nunc  denuo  adaucta  ad- 

17)    Vide  Atlas  z.  Microscop.  Anat.  von  Hassall,  Tab.  Vil,  Pict.  2. 

niimeretur  oportet,  quiim  liaec  pliaenomena  non  soli  sangui- 
nis  intra  linguam  circulationi  peculiaria  sint,  quumque  non 
id  egerim,  ut  in  universum,  quae  sanguine  circulante  fierent, 
indagarem,  sed  potius  vasorum  sanguiferorum  intra  mem- 
branam  mucosam  linguae,  praesertimque  in  papilla  fungi- 
formi,  dispositionem  certo  observarem,  boc  loco  non  videtur 
uberius  disserendum  esse.  Si  quem  barum  rerum  pervesti- 
gatio,  praesertim  in  ranae  lingua  instituenda,  alliciat,  eum 
ad  disquisitiones  his  de  rebus  a  Waller  ^^)  et  Hassall  ^^) 
institutas,  quamvis  parum  copiosas,  delegandum  censeo. 

h)    I>e  iiervls. 

Nervi  in  linguae  membrana  mucosa,  obvii  ad  proviuciam 
nervi  glossopharyngei ,  qui  tamen  in  ranis  non  est  nisi  n. 
vagi  ramus,  pertinent.  Ad  exiguam  modo  membranae  mu- 
cosae  partem  in  linguae  raninae  radice  sitam,  testanteBur- 
dach^o)^  nervus  trigeminus  nonnullos  ramos  dimittit,  id 
quod  tamen  Volkmann^i)  nunquam  observavit.  Nervus 
glossopharyngens,  utrimque  in  externam  radicis  linguae  par- 
tem  intrans,  inde  mm.  hyoglossum  et  genioglossum  trajicit, 
atque  in  duas  linguae  lacinias  usque  extenditur,  plexum  per 
totam  linguae  superficiem  ditrusum  efficiens.  Qui  nervi 
compositi  sunt  ex  fibris  primitivis  limitibus  distinctissimis 
cinctis,  proxime  supra  supremum  muscuh  transversi  stratum 
in  diversissimas  regiones  porrectis.  Decursum  tenent  admo- 
dum  sinuatum,  interdum  eandem,  quam  vasis  magni  ramuh, 
directionem  sequentes. 

Valde  sinuati  nervorum  fasciculi,  angulo  paene  recto 
sursum  adscendentes,  in  papillam  fungiformem  intrant,  semper 
fere  hujus  axem  longitudinalem  efformantes.     Bis,    aha  rei 


18,    Philosophical  Blagazine,  Vol.  XXIX,  p.  279. 

19)  Microscop.  Anatomie  p.  51. 

20)  U  c.  p.  67. 

21)  Von  dem  Baii    nnd   den  Venichtungen  der  Kopfnerven   des  Fro- 
sches,  in  IMiiIler's  Archiv  1838,  p.  70. 

ratione  observata,  nervomm  fasciciilos  duobus  locis  sursum 
porrigi  vidimus,   etiam  in  papilla  seorsus  decursum  inter  se 
parallelum  usque  ad  finem  suum  tenentes.     Quam  rem,  pe- 
ripherici  nervorum  decursus   normae  parum  respondentem, 
non  via  mechanica,  vitro ,    quo  res  microscopio  submissae 
teguntur,  pressum  exhibente,  efTectam  esse,  inde  luculenter 
apparuit,   quod  parallelum  ftisciculorum  decursum  usque  ad 
partem  papillae  inferiorem  persequi  licuit,  ubi  quidem  duos 
nervorum  truncos  ex  duabus  regionibus   diversis   profectos 
esse  cognovimus.    Quae  fibrae  nerveae,  quoad  in  unum  fa- 
sciculum    collectae    cernuntur,    iineas   duplices  ipsis   pecu- 
liares    decursumque    sinuosum    manifestissime    demonstrant. 
Ad    superiorem   papillae   faciem   versus  et  decursus  magis 
directus    exsistit  et  lineae   extremae    duphces  e  conspectu 
abeunt.     Attamen  etiam  fibras  medullae  expertes  ex  limiti- 
bus  suis  distinctis,   quos  continue  usque  in  fasciculi  nervei 
elementa  iineis  duplicibus  circumdata  persequi  possis,  plane 
cognoscere  licet. 

In  linguae  siccatae  segmentis  atque  melius  etiam  in 
tenuibus  linguae  recentis  segmentis  ope  forficis  Cooperianae 
factis,  quomodo  papiilae  nervi  finiantur,  certo  perspicimus. 
Etenini  nervorum  fasciculus  secundum  axem  longitudinalem 
porrectus,  postquam  decursum  minus  sinuosum  iniit,  ubi  pri- 
mum  ad  papifiae  superficiem  pervenit,  in  singulas,  ex  qui- 
bus  compositus  est,  fibras  primitivas  dissolvitur.  Plerumque 
quidem  ejusmodi  fasciculus  fibris  primitivis  6—10  consistit, 
quarum  singulos  fines  fiberos  in  superficie  conspicere  licet. 
Qua  de  re,  segmentis  linguae  recentibus  in  usum  vocatis, 
saepe  in  uno  eodemque  praeparato  permultis  locis  tibi  per- 
suadeas,  namque,  quum  tota  papilla  tam  pellucida  sit,  ele- 
menta  nervea,  limitibus  distinctis  circumdata,  plane  in  oculos 
incurrunt,  quamquam  interdum  fibrae  nerveae  altius  positae 
fibrarum  profundius  sitarum  apices  adeo  obtegunt,  ut  tan- 
tum  singuli  binive  apices  animadverti  queant.  Quo  in  casu 
equidem   saepius   pressu  ad   vitrum  res  obtegens  exhibito 

2  * 

optimo  cum  successu  usus  sum,  quo  facto,  quum  liberos 
fibrarum  primitivarum  fines,  veluti  radios,  omnes  in  regiones 
discedere  cernas,  suspicio,  qua  nervi  in  laqueos  finiri  cre- 
dantur,  prorsus  tollitur.  Quod  attinet  ad  apicum  nervorum 
situm  ac  dispositionem  normalem,  de  his  quidem,  uti  per  se 
elucet,  ista  agendi  ratio  nos  edocere  nequit.  Neque  magis 
haec  res  segmentis  linguae  aut  siccatae  aut  recentis  perlu- 
stratis  certo  cognosci  potest.  Est  potius  haud  dubium,  lin- 
guae  animalis  viventis  observationem  diligenter  institutam  ad 
quaestionem  illam  explicandam  piurimum  valere.  Verumta- 
men  haec  investigandi  methodus  neutiquam  facilis  est ;  nam, 
licet  lingua,  uti  supra  monuimus,  admodum  pellucida  reddi 
possit,  tamen  obliviscendum  non  est,  ea  potissimum  loca, 
quibus  membranae  mucosae  papillas  sitas  esse  novimus,  quum 
hae  promineant,  lucis  radiis  minus  pervia  esse.  Omnium 
maxime  tamen  huic  disquirendi  rationi  illud  impedimento  est, 
quod  vasorum  glomerulus,  quo  maxima  superioris  papillae 
faciei  pars  obtinetur,  etiam  nervorum  apices  obtegit.  Magis 
etiam  sanguinis  in  hoc  glomerulo  circuitus,  ne  nervorum 
apices  deprehendas,  obstat,  quoniam,  quum  oculus  velut  in- 
vitus  singulorum  sanguinis  corpusculorum  motiones  sequatur, 
nullum  offertur  adminiculum,  quo  in  partibus  vasorum  ex- 
pertibus  contemplandis  utare.  Quodsi  sanguinis  circulatio 
aut  tardior  exsistit  aut  ex  toto  cessat,  imago  multo  distin- 
ctior  apparet,  ita  tamen  ut,  sanguinis  corpusculis  remanen- 
tibus,  non  tanta,  quantam  exoptes,  partium  pelluciditas  ob- 
servetur.  Porro  cavendum  est,  ne  vasorum  nonnunquam 
omni  sangiiine  carentium  lineas  extremas,  id  quod  facile  ac- 
cidere  potuerit ,  pro  tenuissimis  nervorum  apicibus  habeas ; 
attamen,  si  sanguinem  in  ejusmodi  partem,  quam  fibram  ner- 
veam  esse  credideris,  intrare  cernas,  omnis  de  vera  ejus 
natura  dubitatio  eximitur.  Impedimenta  modo  commemorata 
quamvis  haud  parum  officiant,  tamen  et  ipse  et  praeceptor 
honoratissiraus  prof.  Bidder,  nervorum  apices  in  superficie 
cognosci  posse,    nobis  persuasimus.     Sanguinis  circulatione 

retardata,  in  media  foveolae  catillo  similis  parte  mmc  diio- 
riim  mmc  triimi  nervorum  apices  conspeximus.  Ex  quorum 
dispositione  conjiciamus  oportet,  fibrarum  singularum  apices 
punctorum  instar  foveolae  centrum  circulatim  cingere,  eoque 
modo  effici,  ut,  irritamento  agente,  spatio  exiguo  quam  plu- 
rimae  separatim  sensationes  percipi  possint. 

Hi  fibrarum  nervearum  fines  semper  tam  distinctis  cir- 
cumdati  sunt  lineis  extremis,  ut  de  ulteriore  eorum  decursu 
verba  fieri  nequeant.  Fines  aut  clavarum  in  modum  paulu- 
lum  incrassati  apparent,  aut  in  extremo  obtusi  aut  paulum 
acuminati  cernuntur,  nunquam  aut  in  partes  circumjectas 
transeuntes  aut  cum  eis  confusi,  sed  potius  semper  plane 
ab  iis  discriminati.  Neque  magis  quidquam  in  observationem 
venit,  ex  quo  concluderes,  fibras  nerveas  natura  mutata  ulte- 
rius  decurrere.  Semper  fines  distinctos  se  exhibuerunt,  nec 
possum  quin  diserte  admoneam,  quum  papillas  integras  a 
basi  disjunctas  apice  suo  incolumes  observare  contigerit,  sus- 
picionem  oboriri  nequisse,  fines  istos  arte  productos  fuisse. 

Aetate  recentissima  in  electricis  nonnullorum  piscium, 
uti  Torpedinis,  Siluri,  Mormyri,  organis  complures  scrutato- 
res  22)  fibras  nerveas  ita  finiri  animadverterunt ,  ut  nervi 
medufia  ex  libero  nervi  fine  massae  friabifis  forma  effunda- 
tur,  atque  nonnunquam  cellulas  nerveas  terminales  constituat. 
Quibus  observationibus  nixus  Wagner  hoc  placitum  protulit: 

„Die  feine  moleculare  Masse,  welche  der  Inhalt  der 
centralen  und  peripherischen  Ganglienzellen  bfidet,  setzt  sich 
insbesondere  in  der  Axe  der  Primitivfasern,  bis  zu  den  pe- 
ripherischen  Endverzweigungen  fort  und  strahlt  hier  aus  of- 


22)  Th.  Bilharz,  das  elektiische  Organ  des  Zitterwelses^  Leipzig 
1857.  A.  Ecker,  Untersuchungen  zur  lchtyoiogie,  Freiburg  1857.  Dr.  C. 
Kupffer  et  Dr.  W.  Keferstein,  iiber  den  feinen  Bau  des  elektrischen 
Organs  beiin  Zitteraal  (Gymnotas  electricus)  mit  Rucksicht  auf  den  Bau  bei 
andern  electrischen  Fischen,  insbesondere  bei  Mormyrus  oxyrhynchus ,  mit 
nachtraglichen  Bemerkungen  iiber  die  Endigungen  der  Nerven  ini  Allgemeinen 
von  R.  Wagner,  in :  Nachrichten  der  G.  -  A.-Universitat  und  der  Konigl. 
Gesellschaft  der  Wissenschaft  zu  Gottingen,  November  16.  Nr.  19,  1857. 

fenen  Miindungen,  der  meist  vielfacli  getheilten  Nervenrohren 
so  aiis,  dass  diese  moleculare  Masse,  iihnlich  wie  im  Cen- 
trum,  kleinere  und  grossere  zu  Platten  ausgehreitete ,  in 
Kolben  angeschwollene ,  zu  birnformigen  Terminalganglien- 
zellen  erweiterte,  oder  gleichsam  rosenkranzartige  Anhaufun- 
gen  oder  hneare  sehr  feine  Eudfaden  bildet.  Das  electrische 
Organ  und  die  Sinnesnerven  geben  zu  dieser  Anschauungs- 
weise  die  besten  und  schiirfsten  Grundlagen". 

Dictum  modo  allatum,  quod  si  verum  esse  cognoscatur, 
nova  in  physiologia  rerum  series  incipiat,  eam  maxirae  ob 
causam,  quod,  teste  cl.  Wagner,  observatio  iila  imprimis  ner- 
vis  sensitivis  confirmatur,  ad  rem,  quam  traclamus,  quo- 
dammodo  pertinet.  Ac  satis  constat,  quanta  objiciatur  diffl- 
cultas,  si  in  quibusdam  nervis  sensitivis,  uti  in  optico  vel 
in  acustico,  elementa  nervea  peripherica  eruere  studueris. 
Modus  autem,  quo  nervus  glossopharyngeus,  quem  quidem 
omnes  fere  auctores  nervum  gustatorium  esse  consentiunt, 
finem  capiat,  uti  supra  exposuimus,  sallem  in  rana  perquam 
manifeste  cognoscitur.  Neque  possum  quin  iterum  afferam, 
nervum  illum  usque  ad  apices  extremos  limites  suos  distin- 
ctissimos  constanter  servare. 

Quo  loco  de  musculis  linguae  substantiam  conformanti- 
bus  disseruimus,  musculum  transversum  supremum  corum 
stratum  constituere  atque  hic  illic  fibrarum  primitivarum  fa- 
sciculos  sursum  emittere,  jam  memoravimus.  Quae  fibrae 
adscendentes  in  linguae  papiUis  extenduntur.  Imaginem  ma- 
xime  subtilem  in  papilla  fungiformi  praebent,  qua  de  causa, 
nisi  in  segmentis  recentibus  atque  in  praeparatis  tenuissimis 
acido  chromico  induratis,  in  conspectum  non  dantur.  In 
prioribus  maxime,  in  quibus  papilla,  quamquam  duabus,  inter 
quas  interposita  est,  laminis  vitreis  compressa,  tamen  omnino 
integra  adspectui  offertur,  de  musculorum  situ  certo  tibi 
persuadeas.     Fibrarum   primitivarum   fasciculi  in  parallelas 

vasomni  nervornmque  funiciilis  series  dispositi  sunt,  ita  ut 
proxime  lateralibus  papillae  parietibus  sub  ipsa  membrana 
mucosa  situm  obtineant.  Microscopii  tubulo  huc  illuc  mo- 
vendo,  singulas  fibras  musculares  ad  diversa  strata  pertinere, 
et  ubique  eum  in  modum  sursum  extendi,  ut,  parvis  inter- 
vallis  inter  se  distantes,  pallii  in  modum  papillam  cylindra- 
ceam  circumdent,  plane  intelligas.  Singuli  fibrarum  primiti- 
varum  fasciculi  adscendentes,  id  quod  jam  saepius  observa- 
tum  est,  eximia  ramorum  multitudine  excellunt,  qui  rami, 
plerumque  angulo  acuto  sursum  porrecti,  nonnunquam  in 
apices  valde  tenues  exeunt.  Quidam  fasciculi  ramosi  apices 
extremi,  sicuti  et  imago  dissertationi  adjuncta  (F.  I.)  osten- 
dit,  usque  ad  papillae  marginem  reflexum,  ubi  musculi  api- 
ces  per  cellulas  epitheliales  pellucent,  pertinere  cernuntur. 
Magnitudinis  ratio,  quae  musculi  fasciculo  cuni  ramis  inter- 
cedit,  aLeydig23)  ita  definita  est,  ut,  fasciculo  0,0160'" 
crasso,  processus  tenuissimus  0,0008'"  adaequare  dicatur. 
Delineatio,  quae  operi  a  Koelliker  edito  et  ^Gewebelehre'^ 
inscripto  ^^*)  inserta  est,  tantam  ramorum  copiam,  quantam 
equidem  in  papilla  nunquam  vidi,  ante  oculos  ponit. 

Ulterior  flbrarum  muscularium  in  papilla  extensio  earum- 
que  in  hujus  margine  dispositio,  uti  satis  apparet,  hunc 
flnem  propositum  habet,  ut  papillae  contractae  axis  longitu- 
dinalis  deminuatur.  Utrum  vero,  re  ita  Instructa,  papillae 
margine  deplanato,  liberi  nervorum  apices  eo  aptiores  red- 
dantur,  qui  irritamenta .  in  ipsos  exhibita  percipiant,  an, 
foveola  catillo  simili  deorsum  depressa,  nervi  ab  irritationibus 
nimiis  tuti  praestentur,  ad  hanc  quaestionem  vix  quidquam 
certi  respondere  contingat.  Utrumque  quidem  fleri  potest ; 
attamen,  quum  fibrae  musculares  majore  ex  parte  in  papillae 
peripheria  dispositae  sint,  sententia  prior  propius  ad  veritatis 
speciem  accedit. 


23)  Untersuchungen  an  Fischen  und  Reptilien,  p.  37. 

24)  Geweblehre,   p.  371,   Fig.  174. 

d)    J^Q  epltlielio. 

In  lingiiae  siiperficie  consideranda  extemplo  epitlie- 
lium  admodum  tenerum,  retis  per  totam  linguam  ditfusi 
vel  operis  tessellati  tennis  formam  referens,  oculis  offertur. 
Segmenta  linguae  recentia  perlustrantes,  in  praeparatorum 
marginibus  insignem  motum  vibratorium,  qui,  interdum  de- 
sinens,  vel  brevius  vel  longius  temporis  spatium  perdurat, 
animadvertimus  ;  ceterum,  quum  singulae  moleculae  diver- 
sissimas  in  regiones  moveantur,  etiam  multis  superficiei 
locis  talem  motionem  fieri  necesse  est.  Nobis  maximi  mo- 
menti  esse  visum  est,  ut  in  ranae  viventis  lingua  hunc  nio- 
tum  vibratorium  disquireremus.  Quod  quum  aliquoties  frustra 
conati  essemus,  denique  successum  nacti  sumus  exoptatis- 
simura.  Ouem  in  finem  finguae  expansae  margine  libero 
vitro  res  contemplandas  ferenti  imposito  atque  sub  micro- 
scopium  submisso,  secundura  marginem  motura  vibratoriura 
quara  planissirae  observare  contigit.  In  partibus  loco  illi 
vicinis  ex  dirupto  vase  sanguifero  perpetuo  sanguinis  cor- 
puscula  effundebantur,  quae,  siraulatque  prope  ciliorura  se- 
riera  pervenerant,  eorura  motu  seraper  in  unara  eandemque 
regionem  propellebantur.  Quod  phaenomenon  longius  per 
terapus  duravit,  sicuti  etiara  in  linguae  frustis  desectis  mo- 
tionem  istam  plures  per  horas  observari  posse  satis  constat. 
Quin  etiam  Waller  2^)  nonnuDis  in  praeparatis  motum  illum 
per  biduum  sibi  animadvertisse  videtur. 

Papillae  fungiformis  epithelium  etiam  cihis  excellit. 
Quorura  motus,  uti  modo  dixiraus,  praecipue  in  praeparati 
raargine  hbero ,  atque  eodem  modo  in  papilla  fungiformi 
percipitur.  Attamen  etiam  inde  a  margine  introrsura  foveara 
ipsara  versus  esse  raotus  vibratorius  deprehenditur.  Ultra 
hunc  i.  e.  in  foveola  ipsa  equidera  nec  ciha  ulla  nec  vibra- 
tionem  observare  potui.     Itaque  Leydig,  idque  fortasse  haud 


25)    Philosoph.  Transact.  1849,   p.  142. 

falso,  hoc  loco  cilia  omiiino  deesse  statuit,  quamvis  etiam 
fieri  possit,  ut,  quum  locus  iste  mimis  pellucidus  sit,  cilia 
adspectum  fugiant.  In  tenuibus  praeparatorum  acido  chro- 
mico  induratorum  segmentis,  quae  ad  perpendiculum  in  pa- 
pillam  facta  mediam  foveolae  partem  dissectam  ostendunt, 
equidem  nunquam  cilia  deprehendi ;  attamen  etiam  cellulae 
ad  papillae  marginem  pertinentes  ciliis,  quae  culter  destru- 
xerat,  caruerunt. 

Cellulae  in  universum  duas  formas  praebent,  quippe 
quae  in  papillae  circumferentia  non  nisi  cylindraceae,  ad 
ejus  partes  internas  versus  fusifornies  appareant.  Ceterum, 
quum  imago  subjuncta  (Fig.  VJ)  nonnullas  utriusque  formae 
cellulas  ostendat,  quumque  illae  jam  ante  ab  ahis  observa- 
toribus  descriptae  sint,  non  videtur  mihi  hac  de  re  fusius 
tractandum  esse.  Neque  vero  facere  possum,  quin  fihfor- 
mem  cellulae  epithelialis  processum,  in  quem  uniuscujusque 
cellulae  flnis  acuminatus  exit,  in  papilla  fungiformi  minorem 
i.  e.  breviorem  esse  commemorem.  His  processibus  cellulae 
epithehales  cum  telae  conjunctivae  strato  connexae  sunt, 
nuHo  a  cellularum  fusifbrmium  forma  ad  cylindraceas  trans- 
itu  in  conspectum  veniente.  Unaquaeque  cellula  per  se 
ope  processus  sui  cum  papillae  substantia  conjunctiva  con- 
tinetur,  earumque  talis  est  dispositio,  ut  cellulae  fusiformes 
juxta  inferiorem  cehulae  cyhndraceae  ipsius  finem  immersae 
sint.  Leydig26)  cellulis,  quibus  fovea  catiho  similis  quasi 
pro  tecto  utatur,  aham  naturam  indolemque  attribuit,  ihas 
massa  subtihter  granulata,  quam  contineant,  coloreque  sub- 
flavo  excellere,  acidoque  acetico  in  usum  vocato,  magis 
quam  cehulas  ceteras  turbidari  afflrmans.  Excepto  colore 
subflavo,  quem  quidem  ex  coloratis  glomeruli  subjecti  cor- 
pusculis  sanguinis  repetendum  censeo,  iham,  quam  vir  doctus 
se  observasse  ait,  cellularum  istarum  indolem  non  aniraadverti. 


26)    Untersuch.  an  Fischen  und  Rept.    p.  37  et  Histologie,   Frankfurt 
1857,   p.  307. 

Quod  attinet  ad  sententiam  a  Billroth^^)  prolatam, 
qua  extremi  nervomm  apices  cum  epithelialibus  partis  su- 
perioris  papiliae  celhilis  conjuncti  esse  dicuntur,  non  pos- 
sum  quin  prorsus  negem,  unquam  me  talem  connexiun  de- 
prehendere  potuisse.  Quamquam  enim  nervorum  lines,  uti 
et  segmenta  apte  instituta  et,  quemadmodum  supra  monui- 
mus,  Hngua  integra  ostendunt,  celhilarum  epithehahum  strato 
proxime  accedunt,  tamen,  uhi  nervorum  apices  plane  con- 
spiciuntur,  nuham  ejusmodi  epithehi  cum  tela  nervea  con- 
junctionem  exstare  certo  edocemur.  Ipsa  verba,  quibus 
Billroth^^)  connexum  ihum  describit,  et  obscuriora  et, 
quae  nobis  persuadeant,  parum  idonea  apparent ;  namque 
hisce  verbis  utitur : 

„Bringt  man  die  Zellen  der  Papillaroberflache  ausein- 
ander,  so  erkennt  man,  dass  die  mittlern  die  kleinstcn  sind 
und  an  dem  untern  Ende  eines  gedrungenen  Zellkorpers 
einen  etwas  langern  Fortsatz  tragen,  der  in  ein  kleines 
Knopfchen  auszugehen  pflegt.  Diese  mittlern  Zellen  halte 
ich  fiir  die  EndzeHen  der  Nervenfasern ,  fiir  terminale  Gang- 
henzellen,  die  man  jedoch  nicht  in  Zusammenhang  mit  den 
Nervenfasern  sehen  kann,  weil  die  librigen  Epithehalzehen 
nicht  isolirt  entfernt  werden  konnen,  Avas  ebenso  fiir  die 
Riechzellen  gilt." 

Postea  in  commentationis  suae  fineBihroth  ex  hac  conjun- 
ctione,  quam  adesse  suspicatur,  haud  dabitanter  concludit, 
cellulas  istas  gustatorias  esse.  Quas  conclusiones,  quum  re, 
uti  ipse  BiUroth  concedit,  nondum  certo  demonstrata  nitan- 
tur,  quoniam  praeterea  cellulae  istae  ab  aharum  papiharum 
celluhs  epithehahbus  forma  nihil  discrepant,  praeproperas 
esse,  neminem  negaturum  esse  confido. 

Eadem  de  fibrarum  muscularium  papillae  ramis  extre- 
mis    contendam   oportet,    qui    quam   alte    adscendant,   jam 


27)     I.  c.  p.  2. 
2S)    I.  c,   p.  3. 

siipra  commemoravimiis.  Attamen  liae  non  sunt  nisi  librae 
singulae,  namque  fasciculi  muscularis  rami  plerique  tantum 
dimidiam  altitudinem  papillae  assequuntur,  ita  ut,  eorum  api- 
ces  liberos  nunquam  omnino  cellulis  epithelialibus  conjunctos 
esse ,  plane  conspicere  liceat.  Billroth  quamquam  horum 
quoque  ramorum  cum  cellulis  epithehalibus  connexum  nullo 
modo  distincte  describit,  tamen  ex  ejus  verbis  elucet,  et  cum 
cellulis  fusiformibus  et  cum  cylindraceis  nexum  quendam 
statui.  Oua  de  causa  quoque  Billroth  ^»)  cellulas  fusifor- 
mes  nomine  tendinum  extremarum  (letzte  Sehnen)  appellat ; 
at,  quamvis  musculorum  rami  cum  cellulis  epithelialibus 
nexi  sint,  tamen  necesse  non  esse  contendit,  illos  ad  motum 
vibratorium  ullam  vim  exhibere. 

Ouum  quam  certissime  mihi  persuaserim,  nullum  inter 
telas  muscularem  nerveamque  et  telas  epitheliales  connexum 
intercedere,  ut  multis  aliis  in  casibus,  ita  in  hoc  quoque 
doctrinam  a  praeceptore  summe  venerando  Reichert,  uni- 
versitatis  hujus  quondam  professore  clarissimo,  prolatam, 
qua  gravissimae  organismi  animalium  telae  nullo  directo  in- 
ter  se  nexii  contineri  putantur,  vel  maxime  confirmari  vide- 
mus.  Ubicunque  enim  telas  illas  in  corpore  reperimus, 
quamquam  eas  proximo  inter  se  contactu  positas  esse  cer- 
namus,  nusquam  tamen  partes  earum  elementarias  directo  in 
telam  vicinam  transire  animadvertimus.  Ouae  lex  a  Reichert 
propugnata  etiamsi  tempore  recentissimo  multos  nacta  sit 
adversarios,  qui  nonnullis  in  locis,  uti  in  nasi  membrana 
mucosa,  directum  telae  nerveae  in  telas  epithehales  transitum 
sibi  demonstrasse  videntur,  tamen  haec  opinio  disquisitioni- 
bus  nuperrime  hic  Dorpati  institutis  nullo  modo  comprobata 
est,  sed  potius  eo  perventum,  ut,  qui  hucusque  inter  telas 
nerveam  et  conjunctivam  constituti  erant  limites,  valde  in- 
certos  esse  cognosceretur,  ac  telae  conjunctivae,  qua  gravis- 

simae  corporis  telae  circumdantnr ,  et  major  extensio  et  in- 
signior  ad  organismum  dignitas  attribueretur. 

2.     Papillae  fdiformes. 

Quo  nomine  membranae  mucosae  linguae  prominentias 
inter  papillas  fungiformes  positas,  illis  numero  longe  fre- 
quentiores,  appellamus.  Possunt  autem  hae  formae  earum 
diversae  observari.  Etenim  earum  latitudinis  diametros  aut 
in  basi  apiceque  eadem  cernitur,  quo  in  casu  papillae  fili- 
formis  nomen  aptissime  delectum  videtur,  aut,  basi  angustiore, 
apex  latior  apparet  (p.  clavata),  aut  denique  basis  apicem 
latitudine  superat  (p.  conica).  Inter  quas  formae  diversi- 
tates  quamvis  species  velut  transitum  parantes  haud  desint, 
tamen  papillae  filiformes  sensui  strictiore  dictae  in  univer- 
sum  ceteris  numero  praevalent.  Ut  forma,  ita  papiUarum 
fihformium  magnitudo  variatur,  ita  tamen  ut  in  universum 
affirmare  liceat,  saepius  papillarum  singularum  latitudinem, 
quam  altitudinem,  differre.  Nunquam  papillae  filiformes  ean- 
dem,  quam  fungiformes,  altitudinem  attingunt. 

Prominentiarum ,  quae  papifiarum  filiformium  nomine 
dicuntur,  structura  satis  simplex  apparet,  atque  ad  unam 
revocari  potest  normam.  Partes  internae  enim  axi  tela  con- 
junctiva  composito  formantur,  qui  sursum  versus  angustior 
factus  denique  omnino  evanescit.  In  papifiis  iis,  quarum 
basis  latior  est  apice,  ergo  in  conicis,  iiec  non  in  singulis 
fihformibus  axis  iste  corpus  est  sohdum,  sed  non  ubique 
ejusdem  materiae,  quum  in  medio  cylindro  fibrae  musculares 
extendantur.  Plerisque  tamen  in  casibus  res  ita  se  non  ha- 
bet,  sed,  uti  mensiones  docuerunt,  inter  axis  atque  inter 
papillae  latitudinem  haec  ratio  0,0004" :  0,0025",  altero  in 
casu  tahs  ratio  0,0006"  :  0,0032"  intercessit.  Papillae  la- 
titudo  si  major  est,  ejus  axis  quoque  pro  rata  parte  cras- 
sior  cernitur.     Quod  Waller^o)   contendit,    in  hoc  unius- 

cujusque  papillae  axi  canalem  inesse,  cujus  ostium  in  apice 
sit  positum,  jam  a  Leyclig  impugnatum  est,  atque  ego  quoque 
iis  in  casibus,  in  quibus  nuUi  axi  medio  musculi  inerant, 
non  nisi  homogeneam  axium  texturam,  hic  illic  modo  sin- 
gulis  telae  conjunctivae  corpusculis  inspersis,  cernere  potui. 

Vasa  tantum  raro  in  papillis  filiformibus  inveniuntur, 
quae  si  quando  occurrunt,  sola  in  basi  specie  paulum  in- 
curvata  obvia,  deinde  extemplo  ex  papilla  rursus  excedunt. 
Nervi  omnino  deficiunt,  neque  ab  ullo  unquam  animadversi 
sunt  scrutatore.  Ad  musculos  quod  spectat,  admoneamus 
oportet,  fasciculos  primitivos  in  universum  ramificari,  neque 
omnino  tam  plane  in  oculos  incurrere,  quoniam,  quum  axis 
angustus  sit,  ramuli  singuli  ad  truncum  fasciculi  proxime 
appressi  sub  adspectum  non  cadunt.  NonnuIIae  tamen 
fibrillae  musculares  satis  longe  sursum  porriguntur.  In  pa- 
pillis  conicis  etiam  massa  muscularis,  quae  intrat,  crassior 
apparet;  attamen  hic  quoque  ramificationes  tales,  quales 
in  papillis  fungiformibus  observamus,  non  reperiuntur. 

Epithelium  in  papillis  angustioribus  unum  cellularum 
stratiim,  in  latioribus  complura  ostendit.  Cellularum  hic 
quoque  inveniuntur  formae  diversae,  alteris  fusorum,  alteris 
cylindrorum  speciem  prae  se  ferentibus,  quarum  posteriores 
in  his  quoque  papillis  tenuibus  instructae  sunt  ciliis. 

Cellulae  ciliferae,  uti  ubique  solent,  stratum  extremum 
constituunt.  Quaruiu  nonnullae  ac  plerumque  quidem  illae, 
quae  in  papifiae  apice  vel  ad  latus  situm  habent,  processibus 
admodum  longis  praeditae  cernuntur,  quibus  fit,  ut  cellulae 
cum  axe  tela  conjunctiva  composito  conjunctae  sint.  Cellulae 
ciliferae,  magis  ad  axis  latus  versus  positae,  ope  petioli  parvi 
cum  axe  cohaerent.  Quae  ratio  in  imaginibus  dissertationi  ad- 
junctis  ob  oculos  ponitur,  in  quibus  quidem  cellularum  pro- 
cessus  nonnuHis  locis  cum  axe  tela  conjunctiva  constructo 
juncti  apparent.  Propius  axem  cellulae  fusiformes  in  con- 
spectum  dantur,  quae  inter  cellularum  ciliferarum  corpora 
positae  semper  petiolo  brevi,  quo  cum  papiUae  trunco  con- 


34 


tinentur,  instriictae  siint.  In  papillis  filiformibus  majore 
latitudine  insignibus  epithelium  per  strata  dispositum  con- 
spicimus.  Quibus  in  casibus  majus  inter  peripheriam  axem- 
que  tela  conjunctiva  compositum  intcrcedit  intervallum. 
Quamobreni  cellulae  ciliferae  processus  cellulam  fusiformem 
recipit,  quae  ipsa  processu  suo  cum  axe  conjuncta  apparet. 
Papilla  si  etiam  latior  est,  duae  cellulae  fusiformes  nexum 
inter  cellulam  ciliferam  et  truncum  tela  conjunctiva  consi- 
stentem  efficiunt.  Cujus  modi  ceilulas  ope  processuum  alte- 
ram  directo  in  alteram  transire,  ipsi  mihi  saepius  observandi 
oblata  est  occasio,  quae  eadem  res  etiam  papillarum  rude- 
ribus  demonstratur,  quae  obtinentur,  si  lingiiae  acido  chro- 
mico  obduratae  superficiem  cultro  tonsorio  perstrinxeris. 
Sic  enim  magna  exsistit  fragmentorum  copia,  ex  quibus  saepe 
quaedam  rerum  rationes  mehus,  quam  si  papillas  integras 
ante  oculos  habeamus,  cognosci  possunt.  Singulae  tunc 
cellulae  ciiiferae  inter  se  separatae,  quarum  magna  multitudo 
obtinetur,  nunc  majores  nunc  minores  processus  ostendunt, 
quorum  pars  inferior  etiam  bifurca  apparet,  haud  dubie 
celluhs  fusiformibus  recipiendis  destinata. 

In  papillis  conicis,  quippe  in  quibus  telae  conjunctivae 
copia  latius  extensa  sit,  cellularum  epitheliahum  stratnm 
angnstins  cernitnr.  Ceterum  in  his  qnoqne  eadem,  qnae  in 
papilhs  fihformibus  angnstis,  ratio  conspicitur,  cefiulis  vibra- 
toriis,  quae  in  snperficie  adsunt,  nec  non  celldis  fasiformi- 
bus,  quae  inter  eas  dispersae  sunt,  ope  processunm  brevium 
directo  cum  tela  conjunctiva  nexu  conjunctis. 

Quod  spectat  ad  opinatam  telae  muscularis  cum  celluhs 
epithelialibus  conjunctionem,  ea,  quae  super  attulimus,  hic 
repetantur  oportet,  nunquam  alterius  telae  in  alteram  transitu 
reperto.  In  multis  segmentis  apte  instilutis,  quale  imago 
subjuncta  (Fig.  V)  ostendit,  primitivum  musculorum  fasci- 
culum  mediam  papillae  partem  obtinere  et  ab  utroque  ejus 
latere  axis  tela  conjunctiva  constructi  margines  liberos  rehn- 
qui  videmus.     Ouodsi  cellularum  tum  ciliferarum  tum  fusi- 

formiiim  processiis  persequimiir,  eos  tantiim  in  margines 
telae  conjiinctivae  laterales,  nunqiiam  in  ipsam  musculorum 
massam  transire  observamus.  Ex  altera  parte  etiam  tenuissimi 
musculorum  rami  verticalem  directionem  tenentes  nunquam 
aut  ad  lioc  aut  ad  illud  latus  ultra  axem  tela  conjunctiva 
consistentem  evagantur,  ita  ut  nulla  de  illorum  cum  cellulis 
cylindraceis  aut  fusiformibus  conjunctione  suboriri  possit 
suspicio. 

B.    DE   GIANBULIS. 

Glandulae  linguales,  uti  in  homine  multisque  mammali- 
bus  structura  acinosa  maxime  varia  excellunt,  ita  in  rana 
membranae  mucosae  utriculos  recta  in  profundum  descen- 
dentes  efformant.  Qui  utriculi,  singulas  fibras  musculi  trans- 
versi  inter  se  dimoventes,  in  supremum  stratum  hujus  mu- 
sculi  porriguntur.  Glandularum,  quae,  si  linguam  recentem 
inspicias,  rotundis  ductuum  excretoriorum  luminibus  facile 
cognoscuntur,  haud  exiguus  est  numerus.  Plerumque  glan- 
dulas  inter  papillas  liiiformes  inspersas  reperimus,  id  quod 
eo  animadvertitur,  quod  in  praeparatorum  acido  chromico 
obduratorum  segmentis  papillarum  fihformium  series  semper 
complures  glandulas  continet.  Saepe  lacunae  inter  binas 
ejusmodi  papillas  interpositae  aequabiliter  deorsum  in  mem- 
branam  mucosam  exlendi  eoquej  glandulae  formari  videntur. 
Papillarum  epithelium,  id  quod  in  segmentis  modo  memo- 
ratis  optime  perspicitur,  continue  in  glandulas  transit.  Utri- 
culi  simphcis  parietes  cellulis  cyhndraceis  intus  vestiti  sunt, 
quae  tamen,  ut  videtur,  ciliis  carent. 

In  inferiore  linguae  facie  membrana  mucosa,  nullis  in 
ea  papillis  glandulisque  obviis,  plana  apparet,  atque  cellulis 
epithelialibus  cylindraceis  confertim  inter  se  positis  obtecta 
cernitur.  Ouam  linguae  faciem  inferiorem  si  microscopio 
subjeceris,  et  optima,  in  qua  sanguinis  circulationem  perspi- 
cias,  imago  offertur,  et  primitivi  musculorum  fasciculi,  qiii 
in  regiones  diversissimas  decurrunt,  per  epithelium  perlu- 
cent,  et  singuh  fascicuH  in  binos  ramulos  discedere  cogno- 
scuntnr.  Singuli  nervorum  fascicuh  cursu  directo  inde  ab 
radice  ad  apicem  versus  extendi  cernuntur. 


T  H  E  S  E  S. 

/.     Ad  inquirendam  sanguinis  circulatio7iem  ranae  lingua 
aptissima  est. 

2.  Madeb^a  insula   oinnium    optima   est  aegrotorum  tu- 

herculosi  lahorantium  sedes. 

3.  Proctocystotomia  rejiciatur  oportet. 

4.  Cordra  carcinoma  nullum  exstat  remedium. 

5.  Aqua  vitae  aqua  mortis. 

6.  Hypotheses  plus  ad  litterarum  progressiis  inhihe^idos, 

quam  adjuvandos^  valuerunt. 

Explicatio  labiilae. 

Fig.  I.    Papilla  fimgiformis  e  lingua  receiiti  desecta. 

A.  Corpus  papillae ;  cellulae  epitheliales  parlis  anlerioris,  quo 

melius  musculi  in  oculos  incurrant,  oniissae  sunt. 

B.  Basis  papillae.  , 

C.  Facies  papillae  superior. 

D.  Foveola  catillo  similis. 

a)  Fibrarum   nervearum  fasciculus    sursum  adscendens. 

b)  Glomerulus,  cujus  vasa  advehens  et  evehens  muscu- 

lorum  gratia  non  delineata  sunt. 

c)  Primitivarum   fibrarum   muscularium   rami  in    super- 

ficiem  cmissi. 

Fi^.  Ifi.    Segmentum  ope  forficis  e  membrana  mucosa  re- 
centi  excisum. 

A.  Papilla  fungiformis,    latere  anteriore  ad   posterius    ila  ap- 

presso,  ut  papillae  facies  superior  adspici  nequeat. 

a)  Nervorum  fasciculus  sursum  adscendens. 

b)  Glomerulus  vasorum. 

B.  Papillae  filiforraes. 

Fig-.  III.    Segmentum  transversum  per  totam  linguae  sic- 
catae  substanliam  factum. 

.4.     Membrana  mucosa  superioris  faciei  linguae. 
a)  Papillac. 

d)  Glandulae,  telae  conjunctivae  submucosae  immersae. 
B.     Membrana  mucosa  inferioris  faciei. 

c)  Stratum  lelae  conjunctivae. 

d)  Epithelium. 

C,     Slralum  musculare. 

e)  Musculus  transversus  ramulos 

ua.  in  profundum , 
pl^,  sursum  emittens. 

f)  Musculi  longitudinales  transversim  dissecti. 

yy.    Canales,    qui  musculos   permeant,   transverse 

dissecli ,    a    Wclcker    corpuscula  muscularia 

dicti. 
dd.   Pars  inter  Iios  canales  posila ,    fibrillas    conli- 

nens,    quae  tanien    nisi  microscopii  vi  aucta 

non  conspiciuntur. 

g)  Vas  transverse  persectum. 
h)  Nervus  transverse  disseclus. 

Fig-.  IV.    Papilla  filiformls  sensu  slrictiore   dicta   e  prae- 
parato  in  acido  chromico  indiirato. 

A.  Axis  tela  conjuncliva  constructus  cum 

ua.  telae  conjunclivae  corpusculis. 

B.  Cellulae    ciliferae ,    quarum    processus    directo    in    axem 

transeunt. 

C.  Cellulae  fusiformes  cum  processibus  brevibus  in  axem  ab- 

euntibus. 

Fi§-.  V.    Papilla  filiformis  sensii  strictiore. 

A.  Axis  tela  conjuncliva  conslruclus,  in  quem  fasciculi  muscu- 

lares  primitivi  {m)  porriguntur,  quorum  apices  exlremi 
liberi  in  conspectum  prodeunt. 

B.  Cellulae  ciliferae,  in  axem  transeunles. 

C.  Cellulae  fusiformes  inter  cellulas  ciliferas  inlerjectac,  slrato 

telae  conjunctivae  propius  sitae  cum    eoque  processibus 
suis  connexae. 

Fig-.  TI.    Cellulae  epitheliales. 

a)  Cellulae  nucleis  processibusque   parlim   brevioribus   partim 

longioribus    instructae,    ex   quibus   unus   in   apice   suo 
bifurcus  apparet. 

b)  Cellulae  fusiformes  nucleis  processibusque  brevibus  prae» 

ditae. 


Fig.  I,  II  et  IH  res  ducenties,  Fig.  IV  Irecenties  quadragies 
et  Fig.  Vig.  V  et  VI  quingenties  amplificatas  proponunt. 

